[{"text_idx": "#000000", "text": "Aruku\u0308la vabatahtlik tuleto\u0303rjekomando ostis uue auto"}, {"text_idx": "#000001", "text": "HARRI ALJASMA\u0308E so\u0303nul on ko\u0303ige ta\u0308htsam, et uus paakauto mahutab rohkem vett."}, {"text_idx": "#000002", "text": "Masin mahutab 7000 liitrit vett."}, {"text_idx": "#000003", "text": "Sel suvel soetas Aruku\u0308la vabatahtlike tuleto\u0303rjekomando Rootsist 1988. aasta Volvo tuleto\u0303rjeauto. Uus masin mahutab poole rohkem vett, kui senised no\u0303ukogudeaegsed autod."}, {"text_idx": "#000004", "text": "Komando juht Harri Aljasma\u0308e: \u201eUuemat paakautot oli vaja. Olime vist Eestis ainus vabatahtlike komando, kus siiani kasutatud ainult veneaegseid masinaid. Uuel autol on ka vo\u0303imsam pump ja veekahur, iseasi, kui palju viimast vaja la\u0308heb.\u201c"}, {"text_idx": "#000006", "text": "Uue auto ko\u0303rvale ja\u0308a\u0308b Aruku\u0308la komandole u\u0308ks vana masin. Teine la\u0308heb Raasiku komandole, kus oli seni u\u0308ks tuleto\u0303rjeauto. Kuna uus masin on vanadest suurem ja ko\u0303rgem, tuli garaaz\u030ci po\u0303randat madalamaks teha."}, {"text_idx": "#000008", "text": "Auto osteti oksjonilt. Selle hind oli 12 000 eurot ning samalaadseid masinaid kasutavad ka pa\u0308a\u0308stekomandod."}, {"text_idx": "#000011", "text": "\u201eKui Kalesil oli po\u0303leng, siis poisid kibelesid ku\u0308ll uue autoga minema, aga selleks ajaks ei olnud veel vajalikud dokumendid vormistatud ja ei saanud so\u0303ita. Praegu on puudu vaid raadiosaatja,\u201c lausus Harri Aljasma\u0308e."}, {"text_idx": "#000012", "text": "Va\u0308ljakutsete arv on va\u0308henenud tema so\u0303nul ta\u0308nu sellele, et tulekahjude arv on kahanenud, vo\u0303rreldes 10 aasta taguse ajaga. Kulupo\u0303lenguid, mis olid kunagi suur probleem, enam peaaegu pole. Inimesed on muutunud teadlikumaks ja trahvid suurenenud. Ka ei ole enam nii palju tulekahjusid vanades tu\u0308hjades kolhoosihoonetes. Mo\u0303ne na\u0308dala eest toimunud po\u0303leng Kalesil oli u\u0308le pika aja selline juhtum, kus tuli va\u0308lja so\u0303ita korduvalt, sest seinaplaatide vahel olnud saepuru su\u0308ttis uuesti. Aruku\u0308las on praegu 6 vabatahtlikku koolitatud tuleto\u0303rjujat, Raasikul 2."}]